D'Vine is 'n tuisnywerheid met tuisgebakte lekkernye en handgemaakte items uit die kontrei. Ons spog graag met die talent en kreatiewe werke van ons eie plaaslike mense.
D'Vine was 'n onverwagste geleentheid wat oor Annika Smith en Lizette Prinsloo se pad gekom het. Lizette het eendag die Fisioterapeut besoek by die kliniek waar Annika tans as Arbeidsterapeut gewerk het. In die gang het hulle gesels oor 'n gemeenskaplike droom om 'n coffee shop in Smithfield te hê. Ses weke later was die droom 'n realiteit en het D'Vine sy deure geopen in die ou slaghuis.